
	ОБЩИНСКИ СЪВЕТ - КАОЛИНОВО

  KAOLINOVO MUNICIPAL COUNCIL 
 9960 град КАОЛИНОВО, област ШУМЕН, площад „Украйна“ № 5;  тел/факс: 05361 21 25
http:// www.kaolinovo.bg ;   e-mail: obs@kaolinovo.bg;  


П Р О Т О К О Л

№ 39
Днес на 17.09.2026 г. от 10.00 часа в заседателната зала се проведе заседание на ОбС - Каолиново. На заседанието присъстваха общо 20 съветника, г-н Йозджан Тасин -  съветник от село Тодор Икономово отсъстваше по уважителни причини. От общинската администрация присъстваха г-н Нида Ахмедов – кмет на община Каолиново, г-н Тюрджан Ферад – зам.-кмет на община Каолиново, г-н Недрет Халил – зам.-кмет на община Каолиново, г-жа Фатме Хасан – секретар в община Каолиново, г-жа Назике Хюсмен - директор на дирекция „Бюджет и финанси“, г-жа Гюлтен Махмуд - младши експерт „ОЗК” и г-н Ахмед Мехмедалиев - началник на отдел „ИУТ“.
Г-н Зия Назиф – Председател на ОбС – Каолиново откри заседанието и предложи  следния 
ПРОЕКТ ЗА ДНЕВЕН РЕД:
1. Годишен отчет за изпълнението на бюджета на община Каолиново, сметките за средства от Европейския съюз и годишен отчет за състоянието  общинския дълг за 2025 година.
Докладва: Кмета на общината

2. Приемане на бюджета за 2026 година, индикативния годишен разчет за сметките за средства от Европейския съюз и бюджетната прогноза за местните дейности за периода 2026 - 2029 г. на община Каолиново.
Докладва: Кмета на общината

3. Утвърждаване и дофинансиране на 5 самостоятелни маломерни паралелки и 1 слята паралелка с пълняемост под задължителния минимум в ОУ „Христо Смирненски“ с. Пристое през учебната 2026/2027 година.
Докладва: Кмета на общината

4. Даване съгласие за сключване на договор за прехвърляне правото на собственост на общински поземлен имот с проектен идентификатор 37232.501.840 и 37232.501.841 по кадастралната карта на село Климент, община Каолиново.

Докладва: Кмета на общината

5.  Отпускане на еднократна финансова помощ за лечение на лице от село Лятно.
Докладва: Председателя на ОбС

6. Отпускане на еднократна финансова помощ за лечение на лице от село Средковец.
Докладва Председателя на ОбС

7. Отпускане на еднократна финансова помощ за лечение на лице от село Пристое.
Докладва: Председателя на ОбС

8. Отпускане на еднократна финансова помощ за лечение на лице от село Средковец.
Докладва Председателя на ОбС



След предложението даде думата за други предложения по така внесения проект на дневен ред. Нямаше други предложения и председателят на Общинския съвет подложи на гласуване проекта за дневен ред.



След проведеното гласуване с 20 гласа „За”, „Против” – няма, „Въздържали се” – няма, се прие следния 
Д Н Е В Е Н   Р Е Д:
1. Годишен отчет за изпълнението на бюджета на община Каолиново, сметките за средства от Европейския съюз и годишен отчет за състоянието  общинския дълг за 2025 година.
Докладва: Кмета на общината

2. Приемане на бюджета за 2026 година, индикативния годишен разчет за сметките за средства от Европейския съюз и бюджетната прогноза за местните дейности за периода 2026 - 2029 г. на община Каолиново.
Докладва: Кмета на общината

3. Утвърждаване и дофинансиране на 5 самостоятелни маломерни паралелки и 1 слята паралелка с пълняемост под задължителния минимум в ОУ „Христо Смирненски“ с. Пристое през учебната 2026/2027 година.
Докладва: Кмета на общината

4. Даване съгласие за сключване на договор за прехвърляне правото на собственост на общински поземлен имот с проектен идентификатор 37232.501.840 и 37232.501.841 по кадастралната карта на село Климент, община Каолиново.

Докладва: Кмета на общината

5.  Отпускане на еднократна финансова помощ за лечение на лице от село Лятно.
Докладва: Председателя на ОбС

6. Отпускане на еднократна финансова помощ за лечение на лице от село Средковец.
Докладва Председателя на ОбС

7. Отпускане на еднократна финансова помощ за лечение на лице от село Пристое.
Докладва: Председателя на ОбС

8. Отпускане на еднократна финансова помощ за лечение на лице от село Средковец.
Докладва Председателя на ОбС

ТОЧКА 1 ОТ ДНЕВНИЯ РЕД: 
Годишен отчет за изпълнението на бюджета на община Каолиново, сметките за средства от Европейския съюз и годишен отчет за състоянието  общинския дълг за 2025 година.

Г-н Зия Назиф - председател на ОбС – Каолиново даде думата на г-жа Назике Хюсмен – директор на дирекция „Бюджет и финанси“ да докладва по първа точка.

Г-жа Назике Хюсмен запозна съветниците относно: „Годишен отчет за изпълнението на бюджета на община Каолиново, сметките за средства от Европейския съюз и годишен отчет за състоянието  общинския дълг за 2025 година.“ Отчетът за касовото изпълнение на бюджета на община Каолиново за периода 01.01.2025 г. – 31.12.2025 г. е изготвен в съответствие със Закона за публичните финанси, Закона за държавния бюджет на Република България за 2025 г., други нормативни документи, писма и указания на Министерство на финансите.

Бюджетът на община Каолиново за 2025 година е приет с Решение № 208 по протокол № 22 от 08.05.2025 г. на Общински съвет – Каолиново в размер на 22 129 765 лв., от които 13 463 372 лв. за делегираните от държавата дейности и  8 666 393 лв. за местните дейности. През 2025 г. съгласно чл. 124 и чл. 125 от Закона за публичните финанси и чл. 43, ал. 1 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Каолиново са извършени промени в бюджета за 2024 г. на основание на:

· Решения на ОбС – Каолиново;

· Промени в бюджетните взаимоотношения на общината с централния бюджет;

· Промени в целевите трансфери получени от министерства, ведомства, агенции и организации;

· Компенсирани промени по бюджета на второстепенните разпоредители, прилагащи делегиран  бюджет;



В резултат на промените, извършени на базата на посочените по-горе основания, уточненият план на приходите и разходите към 31.12.2025 г. е в размер на 28 757 284 лева, от които за държавните дейности – 18 383 600 лева и за местните дейности  –  10 373 684 лева., в т. ч . дофинансиране на делегираните от държавата дейности с общински приходи в размер на 249 423 лв. 
Г-н Зия Назиф даде думата на общинските съветници за коментари и предложения по тази точка. Поради липса на предложения, председателят на Общинския съвет подложи точка първа на поименно гласуване:
Общо гласували: 20,  

за – 20; 

против – 0; 

въздържали се – 0;
Приема се.

По точка първа 
На основание: чл. 21, ал. 1, т. 6, във връзка с чл. 27, ал. 5  от Закона за местното самоуправление и местната администрация, чл. 140 от Закона за публичните финанси, чл. 9 от Закон за общинския дълг и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Каолиново, Общинският съвет – Каолиново прие следното
РЕШЕНИЕ
№  388
1. Общински съвет Каолиново, приема:

1.1. Годишния отчет за изпълнението на бюджета на община Каолиново за 2025 г., съгласно Приложение № 1, Приложение № 2.1 и 2.2. 

1.2. Годишния отчет за изпълнението на строителната програма на община Каолиново за 2025 г., съгласно Приложение № 3. 

1.3. Годишните отчети за изпълнението на сметките за средства от Европейския съюз за 2025 г., съгласно Приложение № 4.1 и 4.2.

1.4. Годишен отчет за състоянието на общинския дълг за 2025 г.,  съгласно приложение № 7 към ФО-4 от 03.04.2026 г. 
ТОЧКА 2 ОТ ДНЕВНИЯ РЕД:

Приемане на бюджета за 2026 година, индикативния годишен разчет за сметките за средства от Европейския съюз и бюджетната прогноза за местните дейности за периода 2026 - 2029 г. на община Каолиново
Г-н Зия Назиф - председател на ОбС – Каолиново даде думата на г-жа Назике Хюсмен – директор на дирекция „Бюджет и финанси“ в община Каолиново да докладва по втора точка.

Г-жа  Назике Хюсмен запозна съветниците относно: „Приемане на бюджета за 2026 година, индикативния годишен разчет за сметките за средства от Европейския съюз и бюджетната прогноза за местните дейности за периода 2026 - 2029 г. на община Каолиново“ „Бюджетът на общината е основният финансов инструмент, чрез който се постигат целите на общината за реализиране на основните приоритети за подобряване на качеството на услугите в сферата на образованието, здравеопазването, културата,  социалните дейности, подобряване и поддържане на инфраструктурата, чистотата, както и осигуряване на спортни, културни и други икономически дейности. Бюджетната политика на община Каолиново е насочена към ефективно, ефикасно и законосъобразно разходване на средства, без просрочени задължения и висока събираемост на собствените приходи. Проекта на бюджет за 2026 година на общината е съобразен както с извършените промени в националното законодателство, така и с местните условия, с цел постигане на устойчивост и обезпечаване на делегираните от държавата дейности и местни дейности.“

Г-жа  Назике Хюсмен добави че в докладната записка за приемане на бюджета за 2026 година са допуснати следните технически грешки:

На стр.4: „във функция „Разходи некласифицирани в други функции” са предвидени средства за плащания на лихви по договор за дългосрочен заем с „Търговска банка Д“ АД – 23 892 евро и резерв за непредвидени и неотложни разходи в размер на 133 843 евро, в т.ч. 30 617 евро от целевата субсидия за капиталови разходи от 2026 г.“, става: „във функция „Разходи некласифицирани в други функции” са предвидени средства за плащания на лихви по договор за дългосрочен заем с „Търговска банка Д“ АД – 23 892 евро и резерв за непредвидени и неотложни разходи в размер на 77 006 евро.“
На стр. 6:  „т.3 Определя лимит за представителни разходи в размер на 42 000 лв.“, става: „т.3. Определя лимит за представителни разходи в размер на 29 000 евро.“ 

Г-н Зия Назиф даде думата на общинските съветници за коментари и предложения по тази точка. Поради липса на предложения, председателят на Общинския съвет подложи точка втора на поименно гласуване.  
Общо гласували: 20,  

за – 20; 

против – 0; 

въздържали се – 0;
Приема се.
По точка втора

На основание: чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от  Закона за местното самоуправление и местната администрация, чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на ЗДБРБ за 2026 година, ПМС № 102/12.08.2026 г. за изпълнение на държавния бюджет на Република България за 2026 година и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Каолиново, ОбС – Каолиново прие следното: 
Р Е Ш Е Н И Е
№ 389
 1. Приема бюджета на община Каолиново за 2026 г., както следва:

1.1. По  приходите  в размер на  12 051 687 евро, съгласно Приложение № 1. 

1.1.1. Приходи за делегирани от държавата дейности  7 150 321 евро
1.1.2. Приходи за местни дейности 4 901 366 евро 

1.1.3. Приема разпределението на преходния остатък от 2025 година в размер на 2 667 813 евро, от които 485 349 евро за делегираните от държавата дейности и 2 182 464 евро за местни дейности, съгласно Приложение № 2.
1.2. По разходите в размер на 12 051 687 евро, разпределени по дейности и параграфи:
1.2.1. За делегирани от държавата дейности в размер на  7 150 321 евро,  съгласно Приложения № 3.  

            1.2.2. За местни дейности в размер на 4 647 739 евро в т.ч. 60 400 евро трансфер за зимно поддържане и 709 500 евро целева субсидия за капиталови разходи, съгласно Приложения № 4. 

1.2.3. За дофинансиране на делегираните от държавата дейности в размер на                    253 627 евро, съгласно Приложения № 5. 

1.2.4. Приема показателите по чл. 45, ал. 1 т. 2 от Закона за публичните финанси за кметствата и кметски наместничества за 2026 г., съгласно Приложение № 6.

            1.3. Утвърждава бюджетно салдо по общинския бюджет, изчислено на касова основа в размер на  -  - 2 437 180 евро, в т.ч.:

1.3.1. За държавни дейности –  - 400 680 евро
1.3.2. За местни дейности – - 2 036 500 евро

2. Приема програма на капиталовите разходи и инвестиции за 2026 г. в размер на 1 664 397 евро, съгласно Приложение №  7, като:

2.1
Приема разчет за разходите, финансирани със средства от целевата субсидия за капиталови разходи – 709 500 евро 
2.2. Одобрява разпределението на целевата субсидия за капиталови разходи – преходен остатък от минали години в размер на 612 823 евро

2.3. Приема разчет за разходите, финансирани със средства от обща допълваща субсидия – 6 100 евро
2.4. Приема разчет за разходите, финансирани със собствени средства, вкл. преходен остатък в размер на 124 621 евро
2.5. Приема разчет за капиталовите разходи, финансиране със средства от  преходен остатък от постъпления от продажба на нефинансови активи /§40-00/ в размер на 97 767 евро

2.6. Приема разчет за разходите, финансирани със средства от Програмата за възстановяване и устойчивост код 98 в размер на 113 586 евро
2.6. Оправомощава кмета на община Каолиново да извършва служебно промени в утвърдения капиталов разчет при целеви промени на бюджетни взаимоотношения с републиканския бюджет, при постъпване в общинския бюджет на целеви средства за финансиране на капиталови разходи от ПУДООС, министерства, дарители от страната и чужбина и други, при промяна на взаимоотношения с управляващите органи на оперативните програми, при одобряване на предложения на второстепенни разпоредители, в частта на делегираните от държавата дейности, при условие че не се нарушават стандартите за делегираните от държавата дейности и няма просрочени задължения в съответната делегирана дейност.

2.7. Разходването на средства от делегирания бюджет за основни ремонти и придобиване на дълготрайни активи в системата на образованието се извършва по решение на директора на учебното заведение при спазване изискванията на ЗДБРБ за 2026 г. и постановлението за неговото изпълнение. За извършените компенсирани промени по плана за разходите по бюджета на училището, директора е длъжен да уведоми първостепенния разпоредител в срок, указан в нормативните документи.
3. Определя лимит за представителни разходи в размер на 29 000  евро 

3.1. За общинска администрация – 22 000 евро
3.2. За общински съвети – 7 000 евро
4. Утвърждава списък на лицата, имащи право на транспортни разходи, съгласно Приложения № 8 и № 9. 

4.1. Одобрява 100% от действителните транспортни разходи на служителите на община Каолиново за пътуване от местоживеенето до местоработата и обратно, съгласно чл. 32 от Постановление № 102 от 12.08.2026 г. за изпълнение на държавния бюджет за 2026 г.

4.2. При невъзможност да се осигури специализиран превоз по маршрутите по т. 4 да се плащат разходите за пътуване с обществен или личен транспорт в размер на 100% от действителните след представяне на билети, фактури от местоживеенето до местоработата и обратно.
4.3. Упълномощава кмета на общината текущо при промяна да актуализира и утвърждава поименния списък по т. 4.

5. Одобрява индикативен годишен разчет за сметките за средства от Европейския съюз, съгласно Приложение № 10.
6. Одобрява бюджетната прогноза за местните дейности за период 2026 - 2029 г., съгласно Приложение № 11.
7. Одобрява прогноза за общинския дълг и разходите за лихви по него за периода 2026-2029 г., съгласно Приложение № 11.1.

8. Утвърждава разходите за заплати през 2026 г. и числеността на щатния персонал, без звената от системата на предучилищно и училищно образование, които прилагат системата на делегирани бюджети, съгласно Приложение № 12.
9. Приема разчет за целеви разходи и субсидии, както следва за:

9.1. Членски внос – 12 000 евро
9.2. Помощи за погребение – 4 000 евро /100 евро на лице/

9.3. Помощи по решение на ОбС – 20 000 евро 

9.4. Субсидии за:
9.4.1. Читалища – 118 508 евро
9.4.2. Спортните клубове по футбол – 41 170 евро
- ФК с. Пристое – 7 420 евро

- ФК с. Климент – 6 257 евро

- ФК с. Тодор Икономово – 2 812 евро

- ФК с. Тъкач – 7 420 евро

- ФК гр. Каолиново – 4 608 евро
- ФК с. Гусла – 4 608 евро

- ФК с. Браничево – за деца ІV група – 8 045 евро 

9.4.2.1. Одобряване предоставените субсидия в размер на 14 943 евро на футболните клубове от определените такива в т. 9.4.2., както следва:

- ФК с. Пристое – 2 812 евро

- ФК с. Климент – 2 812 евро

- ФК с. Тодор Икономово – 2 812 евро

- ФК с. Тъкач – 2 812 евро

- ФК с. Браничево – за деца ІV група – 3 695 евро 

9.5. Упълномощава Кмета да договори допълнителни условия по целевите разходи по т. 9.4.2, свързани с времето и начинът на предоставяне и отчитане на тези средства.

10. Определя Второстепенните разпоредители с бюджетни кредити:

- Обединено училище „Й. Йовков” с. Браничево;

- СУ „Г. Ст. Раковски” град Каолиново;

- ОУ „Г. Ст. Раковски” с. Климент;

- ОУ „Н. Й. Вапцаров” с. Лятно;

- ОУ „ Хр. Смирненски” с. Пристое;

- Обединено училище „П. Волов” с. Тодор Икономово  

11. Утвърждава средствата за текущи ремонти през 2026 г. съгласно                Приложение № 13.

12. Одобрява разчет за разходите, финансирани с приходи от постъпления от продажба на общински нефинансови активи за 2026 г., които на основание на чл. 127, ал. 2 от Закона за публичните финанси се разходват само за финансиране на изграждането, за основен и текущ ремонт на социална и техническа инфраструктура, както и за погасяване на ползвани заеми за финансиране на проекти на социалната и техническата инфраструктура, съгласно Приложение № 14.
13. Съгласно чл. 94, ал. 3, т. 1 от Закона за публичните финанси определя максимален размер на новите задължения за разходи, които могат да бъдат натрупани през 2026 година в размер на до 15 на сто от средногодишния размер на отчетените разходи за последните четири години, а именно до 1 682 653 евро.
14. Съгласно чл. 94, ал. 3, т. 2 от Закона за публичните финанси определя максимален размер на ангажиментите за разходи, които могат да бъдат поети през 2025 година в размер на до 50 на сто от средногодишния размер на отчетените разходи за последните четири години, а именно до 5 608 844 евро
15. Оправомощава кмета на общината:
15.1. Да отразява служебно промените по общинският бюджет с размера на постъпилите и разходвани средства от дарения и спонсорства и в съответствие с волята на дарителя, донора.
15.2. При текущо възникване на неотложни и доказани потребности през бюджетната година и при спазване на общия размер на бюджета да извършва компенсирани промени:

15.2.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност. 

15.2.2. В частта на местните дейности – между утвърдените разходи в рамките на една дейност или от една дейност в друга, без да изменя общия размер на разходите.

15.2.3. В разходната част на бюджета за сметка на резерва за непредвидени и/или неотложни разходи.

16. Възлага на кмета:

16.1. Да утвърди бюджетите на второстепенните разпоредители с бюджет.

16.2. Да организира разпределението на бюджета по тримесечия и да утвърди разпределението.

17. Упълномощава кмета:

17.1. Да предоставя временни безлихвени заеми от временно свободни средства и/или от резерва за непредвидени разходи по общинския бюджет за авансово финансиране на плащания по проекти, финансирани със средства от Европейския съюз и по други международни програми, национални и други програми, включително и на бюджетни организации, чиито бюджет е част от общинския бюджет.

     
17.2. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие. 

     
17.3. Да кандидатства за средства от централния бюджет и други източници за финансиране и за съфинансиране на общински програми и проекти.
18. Разходването на бюджетни средства (без целевите средства) се осъществява при съблюдаване на приоритети:

18.1. разходите за делегираните от държавата дейности се извършват до размера на предоставените трансфери и се използват по предназначение, като разходите за трудови възнаграждения и стипендии са приоритетни.

18.2. постъпилите собствени приходи се разходват в следната поредност: за трудови разходи, за разходи, свързани с дейности, за които се събират такси, за неотложни разходи – горива, ел. енергия, отопление, вода и неотложни текущи ремонти. 

19. Приема за сведение Протокола от публичното обсъждане на бюджета, съгласно Приложение № 15.

17. Бюджетът на община Каолиново за 2026 г., влиза в сила от 01.01.2026 г. съгласно чл. 10 от Закона за публичните финанси и § 48 от Преходните и заключителни разпоредби на ЗДБРБ за 2026 г.

18. На основание чл. 60, ал. 1 от АПК, допуска предварително изпълнение на настоящото Решение, с оглед предприемане на незабавни действия за изпълнение на поетите ангажименти в сферата на местното управление.
МОТИВИ: Настоящото решение се прие на основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от  Закона за местното самоуправление и местната администрация, чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на ЗДБРБ за 2026 година, ПМС № 102/12.08.2026 г. за изпълнение на държавния бюджет на Република България за 2026 година и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Каолиново. Във връзка с чл. 60, ал. 1 от АПК, допуска предварително изпълнение поради следните причини: 

· налице са особено важни обществени интереси, които засягат цялостната дейност на община Каолиново;  
· необходимо е осигуряване на условия за качествено управление на общината относно изпълнението на бюджета, организирането и провеждането на благоустройствените и комуналните мероприятия; 
· предотвратяване опасността да бъде сериозно затруднено изпълнението общинския бюджет, което може да доведе до спиране финансирането на бюджетните дейности, т. е. - до невъзможността да се плащат заплати, осигуровки, храни, медикаменти, отопление и други;
· предварителното изпълнение гарантира спазване на бюджетната дисциплина при разходването на бюджетни средства.
ТОЧКА 3 ОТ ДНЕВНИЯ РЕД :
Утвърждаване и дофинансиране на 5 самостоятелни маломерни паралелки и 1 слята паралелка с пълняемост под задължителния минимум в ОУ „Христо Смирненски“                  село Пристое през учебната 2026/2027 година

Г-н Зия Назиф - председател на ОбС – Каолиново даде думата на г-жа Гюлтен Махмуд - Младши експерт „ОЗК” в община Каолиново да докладва по трета точка.


Г-жа Гюлтен Махмуд запозна съветниците относно: „Утвърждаване и дофинансиране на 5 самостоятелни маломерни паралелки и 1 слята паралелка с пълняемост под задължителния минимум в ОУ „Христо Смирненски“ село Пристое през учебната 2026/2027 година.“ 

Г-жа Гюлтен Махмуд добави следното: „Паралелките са единствени в населеното място и в тях се обучават предимно деца от уязвими групи, които са с ниска склонност за пътуване и биха отпаднали от образователната система, ако се разформират паралелките. Със запазването на паралелките ще се предостави възможност за равен достъп до качествено образование и мотивиране за продължаване на образованието на всички ученици от уязвими групи с риск от отпадане, с финансови затруднения и с ниска склонност за пътуване. Ще има възможност и начин за повишаването не само на обхвата, но и на качеството на образование и на атрактивността на училището в населеното място. Училището е единствено в населеното място и разполага с необходимата материална, финансова и кадрова обезпеченост.“
Г-н Зия Назиф – председател на ОбС – Каолиново даде думата на общинските съветници за коментари и предложения по тази точка. Поради липса на въпроси и коментари председателят на ОбС - Каолиново подложи точка трета на общо гласуване, както следва:                
Общо гласували: 20,  

за – 20; 

против – 0; 

въздържали се – 0;
Приема се.

По точка трета

На основание: чл. 21, ал. 1, т. 23 от Закона за местното самоуправление и местната администрация, във връзка с чл. 68, ал. 1, ал. 2, ал. 5, ал. 8 и чл. 69, ал. 1, ал. 3 от Наредбата за финансиране на институциите в системата на предучилищното и училищното образование, ОбС – Каолиново прие следното
Р Е Ш Е Н И Е
№ 390
1. Дава разрешение за формиране на 5 самостоятелни маломерни паралелки: в I клас с 11 ученици, в II клас с 8 ученици, в V клас с 10 ученици, в VI клас с 8 ученици,                             в VII клас с 10 ученици и 1 слята паралелка от III и IV клас с 9 ученици в Основно училище „Христо Смирненски“ с. Пристое през учебната 2026/2027 година. Да се осигурят средства за дофинансиране на паралелките  съобразно изискванията на Наредбата за финансиране на институциите в системата на предучилищното и училищното образование за периода м. септември - м. декември 2026 г. за сметка на собствени средства от общинския бюджет за 2026 година.




2.  Допълнителни средства за обезпечаване на учебния процес извън определените по единни разходни стандарти за 2027 г. да се предвидят при изготвяне на Бюджет 2027 г. на Община Каолиново, съобразно изискванията на Наредбата за финансиране на институциите в системата на предучилищното и училищното образование.
ТОЧКА 4 ОТ ДНЕВНИЯ РЕД :

Даване съгласие за сключване на договор за прехвърляне правото на собственост на общински поземлен имот с проектен идентификатор 37232.501.840 и 37232.501.841 по кадастралната карта на село Климент, община Каолиново
Г-н Зия Назиф - председател на ОбС – Каолиново даде думата на г-н Ахмед Мехмедали - началник на отдел „ИУТ“ в община Каолиново да докладва по четвърта точка.

Г-н Ахмед Мехмедали запозна съветниците относно: „Даване съгласие за сключване на договор за прехвърляне правото на собственост на общински поземлен имот с проектен идентификатор 37232.501.840 и 37232.501.841 по кадастралната карта на село Климент, община Каолиново.“
Г-н Зия Назиф - председател на ОбС - Каолиново даде думата на общинските съветници за коментари и предложения по тази точка. Поради липса на въпроси и предложения, председателят на Общинския съвет подложи точка четвърта на поименно гласуване.  
Общо гласували: 20,  

за – 20; 

против – 0; 

въздържали се – 0;

Приема се.       
По точка четвърта
На основание: чл. 21, ал. 1, т. 8 от ЗМСМА, чл. 35, ал. 4, т. 2 и чл. 41, ал. 2 от Закона за общинската собственост, чл. 15, ал. 5 във връзка с § 8, ал. 2, т. 2 от ПР на Закона за устройство на територията и чл. 6, ал. 1, във връзка с чл. 3, ал. 2 от Закона за общинската собственост, чл. 27, ал. 1, т. 9 от Наредба № 4, ОбС – Каолиново прие следното
Р Е Ш Е Н И Е
№ 391
I. Обявява за частна общинска собственост следните недвижими имоти, а именно:

1. Поземлен  имот с проектен идентификатор 37232.501.840 по КККР на село Климент, с площ от 89 кв.м

2. Поземлен  имот с проектен идентификатор 37232.501.841 по КККР на село Климент, с площ от 111 кв.м

II. Дава съгласие кмета на Община Каолиново да сключи договор с Нихат Яхов и постоянен адрес село Климент, община Каолиново, по реда на чл. 15, ал. 5 от Закона за устройство на територията, за прехвърляне правото на собственост на следните поземлени имоти, а именно:

1. Поземлен имот с проектен идентификатор 37232.501.840 по КККР на село Климент, с площ от 89 кв.м, трайно предназначение на територията: урбанизирана; начин на трайно ползване: Ниско застрояване, при съседи: 37232.501.841, 37232.501.834, 37232.501.835, 37232.501.678, 37232.501.311, описан в Приложение към удостоверение за приет проект № 25-157582-17.06.2026 г., издадено от СГКК - Шумен, който заедно с проектен имот с идентификатор 37232.501.835 – собственост на Нихат Яхов, образуват нов урегулиран поземлен имот VII-835 от кв. 52 по плана на село Климент.

2. Поземлен имот с проектен идентификатор 37232.501.841 по КККР на село Климент, с площ от 111 кв.м, трайно предназначение на територията: урбанизирана; начин на трайно ползване: Ниско застрояване, при съседи: 37232.501.840, 37232.501.834, 37232.501.835, 37232.501.478, 37232.501.311, описан в Приложение към удостоверение за приет проект № 25-157582-17.06.2026 г., издадено от СГКК - Шумен, който заедно с проектен имот с идентификатор 37232.501.834 – собственост на Нихат Яхов, образуват нов урегулиран поземлен имот V-834 от кв. 52 по плана на село Климент.

III. Определя пазарна цена за продажба на следните поземлени имоти, а именно:

1. Поземлен имот с проектен идентификатор 37232.501.840 по КККР на село Климент, с площ от 89 кв.м в размер на 436.00 евро, съгласно изготвена пазарна оценка от лицензиран оценител на недвижими имоти, която пазарна цена Нихат Яхов, да заплати на Община Каолиново.

2. Поземлен имот с проектен идентификатор 37232.501.841 по КККР на село Климент, с площ от 111 кв.м в размер на 544.00 евро, съгласно изготвена пазарна оценка от лицензиран оценител на недвижими имоти, която пазарна цена Нихат Яхов, да заплати на Община Каолиново.

ТОЧКА 5 ОТ ДНЕВНИЯ РЕД :

Отпускане на еднократна финансова помощ за лечение на лице от село Лятно

Г-н Зия Назиф - председател на ОбС – Каолиново запозна съветниците относно: „Отпускане на еднократна финансова помощ за лечение на лице от село Лятно.“
Г-н Зия Назиф - председател на ОбС - Каолиново  даде думата на общинските съветници за коментари и предложения. Поради липса на въпроси и предложения, председателят на Общинския съвет подложи точка пета на общо гласуване.  
Общо гласували: 20,  

за – 20; 

против – 0;
въздържали се – 0;    
Приема се.   
По точка пета

На основание чл.21, ал.2 от ЗМСМА и чл.12, ал.2 и във връзка с чл.3, т.1 от ПОФПЖОК, ОбС – Каолиново прие следното
Р Е Ш Е Н И Е
№ 392
 Да се отпусне еднократна финансова помощ на Мийрям Хасан от село Лятно, в размер на 150.00 евро за лечение.   
ТОЧКА 6 ОТ ДНЕВНИЯ РЕД :
Отпускане на еднократна финансова помощ за лечение на лице от село Средковец
Г-н Зия Назиф - председател на ОбС – Каолиново запозна съветниците относно: „Отпускане на еднократна финансова помощ за лечение на лице от село Средковец.“
Г-н Зия Назиф - председател на ОбС - Каолиново  даде думата на общинските съветници за коментари и предложения. Поради липса на въпроси и предложения, председателят на Общинския съвет подложи точка шеста на общо гласуване. 
Общо гласували: 20,  

за – 20; 

против – 0; 

въздържали се – 0;
Приема се.            
 
По точка шеста

На основание: чл.21, ал.2 от ЗМСМА и чл.12, ал.2 и във връзка с чл.3, т.1 от ПОФПЖОК, ОбС – Каолиново прие следното:
Р Е Ш Е Н И Е
№ 393
Да се отпусне еднократна финансова помощ на Самет Апазов от село Средковец, в размер на 150.00 евро за лечение.

ТОЧКА 7 ОТ ДНЕВНИЯ РЕД :

Отпускане на еднократна финансова помощ за лечение на лице от село Пристое
Г-н Зия Назиф - председател на ОбС – Каолиново запозна съветниците относно: „Отпускане на еднократна финансова помощ за лечение на лице от село Пристое.“

Г-н Зия Назиф - председател на ОбС - Каолиново  даде думата на общинските съветници за коментари и предложения. Поради липса на въпроси и предложения, председателят на Общинския съвет подложи точка седма на общо гласуване.
Общо гласували: 20,  
за – 20; 

против – 0; 

въздържали се – 0;
Приема се.     
По точка седма

На основание: чл.21, ал.2 от ЗМСМА и чл.12, ал.2 и във връзка с чл.3, т.1 от ПОФПЖОК, ОбС – Каолиново прие следното
Р Е Ш Е Н И Е
№ 394
Да се отпусне еднократна финансова помощ на Себахат Вейсал от село Пристое, в размер на 100.00 евро за лечение.

ТОЧКА 8 ОТ ДНЕВНИЯ РЕД :
Отпускане на еднократна финансова помощ за лечение на лице от село Средковец
Г-н Зия Назиф - председател на ОбС – Каолиново запозна съветниците относно: „Отпускане на еднократна финансова помощ за лечение на лице от село Средковец.“
Г-н Зия Назиф - председател на ОбС - Каолиново  даде думата на общинските съветници за коментари и предложения. Поради липса на въпроси и предложения, председателят на Общинския съвет подложи точка осма на общо гласуване.
Общо гласували: 20,  

за – 20; 

против – 0; 

въздържали се – 0;
Приема се.            
 
По точка осма

На основание: чл.21, ал.2 от ЗМСМА и чл.12, ал.2 и във връзка с чл.3, т.1 от ПОФПЖОК, ОбС – Каолиново прие следното:
Р Е Ш Е Н И Е
№ 395
Да се отпусне еднократна финансова помощ на Садредин Исмаил от село Средковец, в размер на 150.00 евро за лечение.

Поради изчерпване на Дневния ред, заседанието бе закрито.

ПРЕДСЕДАТЕЛ ОбС:______/п/__________








           
         
         /Зия Назиф/

ПРОТОКОЛИСТ:_________/п/___________










   /Тюркян Шукри/
